ՊԵՏՈՒԹՅԱՆ ԿՈՂՄԻՑ ԵՐԱՇԽԱՎՈՐՎԱԾ ԱՆՎՃԱՐ ԵՎ ԱՐՏՈՆՅԱԼ ՊԱՅՄԱՆՆԵՐՈՎ ԱՐՏԱՀԻՎԱՆԴԱՆՈՑԱՅԻՆ ԲԺՇԿԱԿԱՆ ՕԳՆՈՒԹՅՈՒՆ ԵՎ ՍՊԱՍԱՐԿՈՒՄ ԻՐԱԿԱՆԱՑՆՈՂ ԿԱԶՄԱԿԵՐՊՈՒԹՅՈՒՆՆԵՐԻ ՈՐՈՇ ԿԱՏԵԳՈՐԻԱՆԵՐԻ ԱՇԽԱՏՈՂՆԵՐԻ ՎԱՐՁԱՏՐՄԱՆ ՈՒՂԵՑՈՒՅՑԸ, ԱՌՈՂՋՈՒԹՅԱՆ ԱՌԱՋՆԱՅԻՆ ՊԱՀՊԱՆՈՒՄ ԻՐԱԿԱՆԱՑՆՈՂ ԲԺԻՇԿՆԵՐԻ ՄՈՏ ԳՐԱՆՑՎԱԾ, ՄԱՍՆԱԳԻՏԱԿԱՆ ԵՎ ԴԻՍՊԱՆՍԵՐԱՅԻՆ ԾԱՌԱՅՈՒԹՅՈՒՆՆԵՐ ՄԱՏՈՒՑՈՂ ԲԺԻՇԿՆԵՐԻՆ ԿՑԱԳՐՎԱԾ ԲՆԱԿՉՈՒԹՅԱՆ ԿՈՂՄՆՈՐՈՇԻՉ ՀԱՇՎԱՐԿԱՅԻՆ ԹՎԵՐԸ ԵՎ ՕՊՏԻՄԱԼ ԹՎԱՔԱՆԱԿՆԵՐԻ ԴԵՊՔՈՒՄ ՊԵՏՈՒԹՅԱՆ ԿՈՂՄԻՑ ԵՐԱՇԽԱՎՈՐՎԱԾ ԱՆՎՃԱՐ ԵՎ ԱՐՏՈՆՅԱԼ ՊԱՅՄԱՆՆԵՐՈՎ ԱՐՏԱՀԻՎԱՆԴԱՆՈՑԱՅԻՆ ԲԺՇԿԱԿԱՆ ՕԳՆՈՒԹՅԱՆ ԵՎ ՍՊԱՍԱՐԿՄԱՆ ԴԻՄԱՑ ԸՍՏ ՄԱՐԴԱՇՆՉԻ ՎԱՐՁԱՏՐՄԱՆ ՆՈՐՄԱՏԻՎԻ ՀԱՇՎԱՐԿԱՅԻՆ ՑՈՒՑԱՆԻՇՆԵՐ ՀԱՍՏԱՏԵԼՈՒ

ԵՎ 2014 ԹՎԱԿԱՆԻ ՀՈՒԼԻՍԻ 24-Ի ԹԻՎ 1791-Ա ՀՐԱՄԱՆԸ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 37-րդ հոդվածը վարչապետի 2018 թվականի հունիսի 11-ի N 728-Լ որոշմամբ հաստատված առողջապահության նախարարության կանոնադրության 18-րդ կետի 20-րդ ենթակետը և ՀՀ կառավարության 2004 թվականի մարտի 4-ի N 318-Ն որոշմամբ հաստատված հավելված 2-ի 17-րդ կետի 5-րդ ենթակետը.

ՀՐԱՄԱՅՈՒՄ ԵՄ

1. Հաստատել պետության կողմից երաշխավորված անվճար և արտոնյալ պայմաններով արտահիվանդանոցային բժշկական օգնություն և սպասարկում իրականացնող կազմակերպությունների որոշ կատեգորիաների աշխատողների վարձատրման ուղեցույցը` համաձայն N 1 հավելվածի:
2. Հաստատել առողջության առաջնային պահպանում (այսուհետ՝ ԱԱՊ) իրականացնող բժիշկների մոտ գրանցված, մասնագիտական և դիսպանսերային կաբինետների բժիշկների կողմից սպասարկվող բնակչության կողմնորոշիչ հաշվարկային թվերը՝ համաձայն N 2 հավելվածի։
3. Հաստատել ԱԱՊ իրականացնող բժիշկների մոտ գրանցված, մասնագիտական և դիսպանսերային ծառայություններ մատուցող բժիշկներին կցագրված բնակչության օպտիմալ թվաքանակների դեպքում պետության կողմից երաշխավորված անվճար և արտոնյալ պայմաններով արտահիվանդանոցային բժշկական օգնության և սպասարկման դիմաց ըստ մարդաշնչի վարձատրման նորմատիվի հաշվարկային ցուցանիշները՝ համաձայն N 3 հավելվածի։
4. ՈՒժը կորցրած ճանաչել առողջապահության նախարարի 2014 թվականի հուլիսի 24-ի «Պետության կողմից երաշխավորված անվճար արտահիվանդանոցային բժշկական օգնություն և սպասարկում իրականացնող աշխատողների աշխատանքի վարձատրման մասին» թիվ 1791-Ա հրամանը:
5. Սույն հրամանը ուժի մեջ է մտնում 2025 թվականի հուլիսի 1-ից:
6. Առողջապահության նախարարության հասարակայնության հետ կապերի բաժնի պետ Լիլիթ Բաբախանյանին՝ ապահովել սույն հրամանի տեղադրումը առողջապահության նախարարության պաշտոնական կայքում:

Ա. ԱՎԱՆԵՍՅԱՆ